《食鹿肉谢正仲见{馍莫换鬼}》
宋代·舒岳祥

山寺曾闻叫，悲哉失侣音。
能鸣终召祸，善走竟成禽。
设罟须新雨，寻踪恋旧林。
衰年资血味，生杀亦何心。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。